เรื่องร้องเรียน (จราจร,ถนน) วันที่ 2022-06-03 10:22:41 — แขวงกระทุ่มราย เขตหนองจอก กรุงเทพมหานคร
สวัสดีค่ะ หนูเป็นหมอที่ย้ายมาทำงานที่รพเวชการุณย์รัศมิ์มาประมาณหนึ่งปีแล้วค่ะ ใช้ถนนทั้งฝั่งเลียบวารี และฝั่งเชื่อมสัมพันธ์มาตลอด ปัญหาที่ขอแจ้งนะคะ
- ถนนทั้งสองฝั่งไม่เรียบเลยค่ะ ขรุขระ เวลามีหลุมก็มีเทปิดทับ แต่งานหยาบมากค่ะ ขับรถโยกตลอด ถนนมีรอยแยกตลอดทาง (ซึ่งถ้าเทียบกับถนนประชาสัมราญ กับสกุลดีซึ่งเป็นถนนที่อยุ่อาศัย กลับเป็นราดยาง และเรียบกว่าหน้ารพมากๆค่ะ) ปัญหาหลักๆคือเวลาหนูรีเฟอร์คนไข้เด็กจิ๋ว เด็กเขย่าแรงมากค่ะ ท่อช่วยหายใจแทบหลุด 
ในรูปหนูพยายามถ่ายเส้นเลียบวารี อยากให้ช่วยมาดูแลพื้นถนนให้เรียบกว่านี้ค่ะ ช่วงนี่ให้ทำท่อใหม่ เผื่อจะทำไปพร้อมกันค่ะ  

- คนขับรถแถวนี้ขับเร็วมากค่ะ หน้ารพ มีคนโดนรถชนเสียชีวิตหลายราย โดยคนข้ามถนน ไม่ยอมใช้ทางข้ามที่สามารถเปิดสัญญาณไฟหยุดค่ะ เนื่องจากไกลจากฝั่งประตูโรงพยาบาล และบริเวณกลางถนนก็มีช่องให้ข้ามได้พอดี

- หน้าโรงพยาบาลมีเส้นตารางห้ามจอดรถขวาง แต่พอรถติด ก็ไม่มีใครสนใจเส้นค่ะ บางครั้งรถ ambulance ยังต้องจอดรอเพื่อขอทางเข้าโรงพยาบาลค่ะ ส่วนตัวคิดว่าถ้ามีไฟจราจรอาจช่วยแก้ปัญหาได้ค่ะ

ขอบคุณมากค่ะ